ᱦᱤᱢᱟᱪᱚᱞ ᱯᱨᱚᱫᱮᱥ

ᱦᱤᱢᱟᱪᱚᱞ ᱯᱨᱚᱫᱮᱥ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱟᱨ ᱢᱟᱨᱟᱝ ᱱᱟᱜᱟᱨ ᱫᱚ ᱦᱩᱭᱩᱜ ᱠᱟᱱᱟ ᱥᱤᱢᱞᱟ ᱾ ᱱᱚᱶᱟ ᱫᱚ ᱯᱟᱪᱮ ᱦᱮᱢᱟᱞ ᱵᱩᱨᱩ ᱡᱟᱯᱟᱜ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱮᱛᱚᱢ ᱥᱮᱫ ᱫᱚ ᱡᱟᱹᱢᱢᱩ ᱠᱟᱹᱥᱢᱤᱨ, ᱯᱟᱪᱮ ᱥᱮᱦᱮᱫ ᱨᱮ ᱯᱚᱧᱡᱟᱵᱽ, ᱮᱛᱚᱢᱼᱯᱟᱪᱮ ᱨᱮ ᱦᱚᱨᱤᱭᱟᱬᱟ, ᱮᱛᱚᱢᱼᱥᱟᱢᱟᱝ ᱨᱮ ᱩᱛᱛᱚᱨᱟᱠᱷᱚᱸᱰ ᱟᱨ ᱥᱟᱢᱟᱝ ᱥᱮᱦᱮᱫ ᱨᱮ ᱛᱤᱵᱽᱵᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱟᱪᱟᱨᱭᱚ ᱫᱤᱣᱟᱠᱚᱨ ᱫᱚᱛ ᱥᱚᱨᱢᱟ ᱫᱟᱨᱟᱭ ᱛᱮ ᱫᱚᱦᱚ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱢᱤᱫ ᱥᱚᱸᱥᱠᱨᱩᱛ ᱯᱟᱹᱨᱥᱤ ᱨᱮᱱ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾

ᱱᱟᱜᱟᱢ
ᱱᱚᱶᱟ ᱴᱷᱟᱶ ᱨᱮ ᱟᱹᱰᱤ ᱥᱮᱫᱟᱭ ᱠᱷᱚᱱ ᱠᱚᱞᱤ, ᱦᱟᱞᱤ, ᱰᱟᱹᱜᱤ, ᱫᱷᱟᱣᱜᱽᱨᱤ, ᱫᱟᱥᱚ, ᱠᱷᱟᱥᱚ, ᱠᱟᱱᱟᱣᱨᱟ ᱟᱨ ᱠᱤᱨᱟᱛ ᱮᱢᱟᱱ ᱟᱹᱫᱤᱵᱟᱹᱥᱤ ᱡᱟᱹᱛ ᱨᱤᱱ ᱦᱚᱲ ᱠᱚ ᱛᱟᱦᱮᱸ ᱟᱹᱜᱩᱜ ᱠᱟᱱ ᱛᱟᱦᱮᱸᱫ ᱾ ᱱᱮᱛᱟᱨᱟᱜ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱱᱤᱛ ᱫᱚ ᱤᱱᱫᱚᱥ ᱵᱷᱮᱞᱤ ᱥᱚᱥᱱᱚᱜ ᱨᱤᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱒᱒᱕᱐ ᱟᱨ ᱑᱗᱕᱐ ᱤᱥᱟᱹᱭ ᱞᱟᱦᱟ (B.C.) ᱨᱮ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱠᱚᱞ ᱟᱨᱵᱟᱝ ᱢᱩᱱᱰᱟᱹ ᱦᱚᱲ ᱫᱚ ᱦᱮᱢᱟᱞ ᱵᱩᱨᱩ ᱨᱤᱱ ᱚᱥᱚᱞ ᱦᱚᱲ ᱠᱚ ᱛᱟᱦᱮᱸ ᱞᱮᱱᱟ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ, ᱚᱱᱟ ᱛᱟᱭᱚᱢ ᱠᱤᱨᱚᱛᱤ ᱦᱚᱲ ᱟᱨ ᱵᱷᱚᱛᱤᱭᱟ ᱦᱚᱲ ᱦᱚᱸ ᱱᱚᱸᱰᱮ ᱠᱷᱚᱱ ᱜᱮ ᱠᱚ ᱩᱪᱟᱹᱲ ᱟᱠᱟᱱᱟ ᱾

ᱚᱛᱱᱚ
ᱦᱤᱢᱟᱪᱚᱞ ᱯᱨᱚᱫᱮᱥ ᱫᱚ ᱯᱟᱪᱮ ᱦᱮᱢᱟᱞ ᱵᱩᱨᱩ ᱠᱟᱱᱟ ᱾ ᱱᱚᱶᱟ ᱫᱚ ᱕᱕᱖᱗᱓ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ , ᱱᱚᱶᱟ ᱫᱚ ᱩᱥᱩᱞ ᱵᱩᱨᱩ ᱯᱚᱱᱚᱛ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱵᱟᱹᱲᱛᱤ ᱜᱟᱱ ᱴᱷᱟᱶ ᱜᱮ ᱫᱷᱚᱣᱲᱚᱫᱷᱚᱨ ᱵᱩᱨᱩ ᱯᱷᱮᱰ ᱨᱮ  ᱢᱮᱱᱟᱜᱼᱟ ᱾ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱨᱤᱭᱚ ᱯᱨᱜᱤᱭᱤᱞ ᱫᱚ ᱡᱚᱛᱚ ᱠᱷᱚᱱ ᱵᱩᱨᱩ ᱩᱪᱩᱫ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱩᱥᱩᱞ ᱫᱚ ᱦᱩᱭᱩᱜ ᱠᱟᱱᱟ ᱖,᱘᱑᱖ ᱢᱤᱴᱚᱨ ᱾

ᱧᱮᱞᱡᱚᱝ ᱴᱷᱟᱶ
ᱦᱤᱢᱟᱪᱚᱞ ᱯᱨᱚᱫᱮᱥ ᱧᱮᱞᱡᱚᱝ ᱴᱷᱟᱶ (ᱴᱤᱣᱨᱤᱡᱤᱢ) ᱫᱚ ᱥᱤᱧᱚᱛ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱟᱨ ᱞᱟᱦᱟᱱᱛᱤ ᱨᱮ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜᱼᱟ ᱾ ᱦᱮᱢᱟᱞ ᱵᱩᱨᱩ ᱧᱮᱞ ᱞᱟᱹᱜᱤᱫ ᱜᱚᱚᱴᱟ ᱡᱮᱜᱮᱛ ᱠᱷᱚᱱ ᱧᱮᱧᱮᱞᱤᱭᱟᱹ ᱠᱚ ᱦᱤᱡᱩᱜ ᱠᱟᱱᱟ ᱾ ᱥᱤᱢᱞᱟ, ᱢᱚᱱᱟᱞᱤ, ᱫᱦᱚᱨᱢᱚᱥᱟᱞᱟ ᱰᱮᱞᱦᱟᱣᱥᱤ, ᱪᱟᱢᱵᱟ, ᱠᱷᱚᱡᱤᱭᱟᱨ, ᱠᱩᱞᱞᱩ ᱟᱨ ᱠᱟᱥᱚᱣᱞᱤ ᱮᱢᱟᱱ ᱵᱩᱴᱩ ᱴᱮᱥᱚᱱ ᱢᱮᱱᱟᱜᱼᱟ, ᱡᱟᱦᱟᱸᱫᱚ ᱰᱤᱥᱚᱢ ᱨᱤᱱ ᱵᱤᱫᱮᱥ ᱨᱤᱱ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮᱭ ᱠᱤᱨᱤᱧᱮᱫᱼᱟ ᱾

ᱥᱮᱪᱮᱫ
ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱚᱠᱛᱚ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱡᱚᱛᱚ ᱠᱷᱚᱱ ᱠᱚᱢ ᱥᱮᱪᱮᱫᱟᱱ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞᱮ ᱛᱮ ᱫᱚ ᱱᱚᱶᱟ ᱫᱚᱨ ᱨᱟᱠᱟᱵ ᱠᱟᱛᱮ ᱘᱒% ᱠᱷᱚᱱ ᱵᱟᱹᱲᱛᱤ ᱟᱠᱟᱱᱟ ᱾, ᱥᱟᱶᱛᱮ ᱱᱤᱛ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱥᱮᱪᱮᱫ ᱚᱱᱟ ᱯᱚᱱᱚᱛ ᱞᱮᱠᱟᱛᱮ ᱢᱟᱱᱟᱜᱼᱟ ᱾ ᱱᱤᱛ ᱱᱚᱶᱟ ᱯᱚᱱᱚᱛ ᱨᱮ  ᱑᱐,᱐᱐᱐ ᱯᱨᱟᱭᱢᱮᱨᱤ ᱟᱥᱲᱟ, ᱑᱐᱐᱐ ᱛᱟᱱᱟᱞᱟ ᱟᱥᱲᱟ ᱟᱨ ᱑᱓᱐᱐᱐ ᱜᱚᱴᱟᱝ ᱪᱮᱛᱟᱱ ᱛᱟᱱᱟᱞᱟ ᱟᱥᱲᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Government
 The Official Site of Himachal Pradesh
 The Official Tourism Site of Himachal Pradesh, India

 General information





*
ᱛᱷᱚᱠ:States and territories established in 1971
ᱛᱷᱚᱠ:1971 establishments in India
ᱛᱷᱚᱠ:Punjabi-speaking countries and territories
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ